| Broj:  | 10 – 139 |
| --- | --- |
| Datum: | 24.01.2023.godine |

Uvaženi/a,

Privredna komora Crne Gore,u saradnji sa Ministarstvom ekonomskog razvoja - Direkcijom za intelektualnu svojinu, u **srijedu 31. januara 2024. godine**, **sa početkom u 10 sati**, u prostorijama Privredne komore Crne Gore (Novaka Miloševa 29/II, Podgorica), organizuje okrugli sto na temu:

**„Zaštita vizuelnog identiteta kroz žig i industrijski dizajn – procedure registracije”**

Pojam intelektualne svojine označava posebna, specifična, prava koja imaju autori, pronalazači i ostali nosioci prava intelektualne svojine. Intelektualna svojina nije materijalno vlasništvo nad nekim predmetom, već je to pravo, odnosno skup ovlašćenja koje pravni poredak zemlje priznaje nosiocu prava intelektualne svojine. Pravilno upravljanje intelektualnom svojinom je značajan instrument rasta i progresa u savremenim društvima. Zaštita intelektualne svojine pomaže ekonomskom, kulturnom i socijalnom napretku društva i podstiče širenje znanja i širokog asortimana kvalitetnih proizvoda i usluga, a građanima daje garanciju za kvalitet i porijeklo robe.

Ova tema je namijenjena crnogorskim privrednicima i drugim licima zainteresovanim za oblast zaštite intelektualne svojine, vlasnicima/direktorima kompanija.

Tokom ovog događaja, koji se organizuje u okviru Dana otvorenih vrata o intelektualnoj svojini, prezentovaće se procedure registracije žiga i industrijskog dizajna.

U cilju uspješne realizacije skupa, kao i zbog ograničenog broja učesnika, molimo vas da blagovremeno odredite svoje predstavnike, pri čemu će pravo prvenstva učešća biti prema redosljedu prijavljanja. Troškovi događaja su pokriveni projektom.

Prisustvo možete potvrditi popunjavanjem prijave preko [*LINK-a*](https://docs.google.com/forms/d/e/1FAIpQLSc2LqWB2XvTsgKy-uOtVZlocrcQUPXZO1XbsTuSqakW656idg/viewform?usp=pp_url), najkasnije do utorka, 30.01.2024. godine. Agenda događaja je u prilogu poziva.

Kontakt telefon za dodatne informacije je 020 230 446 ili 068 820 026.

S poštovanjem,

Sektor za obrazovanje i kvalitet

 Direktor

Mladen Perazić, s.r.